പൗരത്വ നിയമഭേദഗതിക്കെതിരെ പ്രമേയം പാസാക്കി തമിഴ്നാട് പൗരത്വ നിയമഭേദഗതിക്കെതിരെ പ്രമേയം പാസാക്കി തമിഴ്നാട് സര്ക്കാര്. നിയമഭേദഗതി ഭരണഘടനയിലെ മതേതര മൂല്യങ്ങള്ക്കെതിരാണ് എന്ന് മുഖ്യമന്ത്രി എംകെ സ്റ്റാലിന് പറഞ്ഞു. പ്രമേയത്തില് പ്രതിഷേധിച്ച് ബിജെപി അംഗങ്ങള് സഭയില് നിന്ന് ഇറങ്ങിപ്പോയി. Tamil Nadu resolution CAA ജനാധിപത്യ മൂല്യങ്ങളുള്ള ഒരു രാജ്യമെന്ന നിലയില് സമൂഹത്തിലെ എല്ലാ തരം ആളുകളെയും പരിഗണിക്കേണ്ടത് അത്യാവശ്യമാണ്. പക്ഷേ, പൗരത്വ നിയമഭേദഗതി അഭയാര്ത്ഥികളെ പരിഗണിക്കുന്നതല്ല, മതത്തിന്്റെ പേരില് അവരെ വിഘടിപ്പിക്കുന്നതാണ്. രാജ്യത്തെ ഐക്യവും വര്ഗയോജിപ്പും മതേതര മൂല്യങ്ങളും ഉയര്ത്തിപ്പിടിക്കുന്നതിനായി പൗരത്വ നിയമഭേദഗതി പിന്വലിക്കണമെന്ന് കേന്ദ്രസര്ക്കാരിനോട് ആവശ്യപ്പെടുകയാണ്. സ്റ്റാലിന് പറഞ്ഞു. പൗരത്വ നിയമം നടപ്പിലാക്കേണ്ട ആവശ്യകതയെ കുറിച്ച് അഭിപ്രായവുമായി കഴിഞ്ഞ മാസം കേന്ദ്ര മന്ത്രി ഹര്ദീപ് സിങ് പുരി രംഗത്തെത്തിയിരുന്നു. അയല്രാജ്യമായ അഫ്ഗാനിലെ സിഖ്, ഹിന്ദു വിഭാഗങ്ങള് അനുഭവിക്കുന്ന അവസ്ഥയെ ചൂണ്ടിക്കാണിച്ചാണ് മന്ത്രിയുടെ ട്വീറ്റ്. ഇതുകൊണ്ടൊക്കെയാണ് പൗരത്വ നിയമം നടപ്പിലാക്കേണ്ടത് അവശ്യകതയാകുന്നത് മന്ത്രി പറഞ്ഞു. Read Also : പൗരത്വ നിയമം നടപ്പാക്കണം അഫ്ഗാനിലെ സിഖ്, ഹിന്ദു വിഭാഗങ്ങള് അനുഭവിക്കുന്ന അവസ്ഥയെ ചൂണ്ടിക്കാണിച്ച് കേന്ദ്ര മന്ത്രി ഹര്ദീപ് സിങ് പുരി പൗരത്വ നിയമത്തിന്റെ ചട്ടങ്ങള് രൂപീകരിക്കാന് ഇനിയും സമയം ആവശ്യമാണെന്ന് കേന്ദ്ര സര്ക്കാര്. ലോക്സഭയില് കോണ്ഗ്രസ് എംപി ഗൗരവ് ഗൊഗോയിയുടെ ചോദ്യത്തിലാണ് ആഭ്യന്തര മന്ത്രാലയം മറുപടി നല്കിയത്. 2022 ജനുവരി 9 വരെ സമയം ആവശ്യമാണെന്ന് ആഭ്യന്തര സഹമന്ത്രി നിത്യാനന്ദ റായി ലോക്സഭയെ അറിയിച്ചു. ഇതോടെ നിയമം പ്രാബല്യത്തില് വരണമെങ്കില് രണ്ടു വര്ഷമാകും. 2019 ലാണ് പാര്ലമെന്റില് പൗരത്വ നിയമം പാസാക്കിയത്. ആ വര്ഷം ഡിസംബര് 12ന് വിജ്ഞാപനം ഇറക്കുകയും ചെയ്തു. 2020 ജനുവരി 10 മുതല് വിജ്ഞാപനം പ്രാബല്യത്തിലായി. കഴിഞ്ഞ മെയ് മാസത്തില് മുസ്ലിം ഇതര വിഭാഗങ്ങളിലെ അഭയാര്ത്ഥികളില് നിന്ന് കേന്ദ്രസര്ക്കാര് പൗരത്വത്തിന് അപേക്ഷ ക്ഷണിച്ചിരുന്നു. ഹിന്ദു, സിഖ്, ക്രിസ്ത്യന്, ജൈന, ബുദ്ധ, പാര്സി വിഭാഗത്തില്പ്പെട്ട അഭയാര്ത്ഥികള്ക്ക് അപേക്ഷ നല്കാമെന്ന് കേന്ദ്ര ആഭ്യന്തര മന്ത്രായലം ഇറക്കിയ ഉത്തരവില് വ്യക്തമാക്കി. 2014 ഡിസംബര് 31 ന് മുന്പ് ഇന്ത്യയിലെത്തിയവര്ക്കായിരുന്നു അപേക്ഷിക്കാന് അവകാശം ഉണ്ടായിരുന്നത്. ഇത് വലിയ വിവാദങ്ങള്ക്ക് വഴിതെളിച്ചു. സിപിഐഎം നീക്കത്ത് എതിര്ത്തപ്പോള് മുസ്ലിം ലീഗ് അപേക്ഷക്കെതിരെ സുപ്രിംകോടതിയില് ഹര്ജി സമര്പ്പിച്ചു. തുടര്ന്ന് അപേക്ഷ ക്ഷണിച്ചത് പൗരത്വ നിയമത്തിന്റെ അടിസ്ഥാനത്തിലല്ലെന്ന് കേന്ദ്രസര്ക്കാര് അറിയിച്ചു. Story Highlight: Tamil Nadu resolution CAA